ME by TMB โตรับเทรนด์การเงินออนไลน์
แบงก์ทีเอ็มบีเผยลูกค้ายุคใหม่ที่นิยมทำธุรกรรมการเงินทางออนไลน์ไม่เดินทางไปสาขาเพิ่มต่อเนื่อง ยอดลูกค้าใหม่โตปีละ 20%
22 ก.ค. 2559

แบงก์ทีเอ็มบีเผยลูกค้ายุคใหม่ที่นิยมทำธุรกรรมการเงินทางออนไลน์ไม่เดินทางไปสาขาเพิ่มต่อเนื่อง ยอดลูกค้าใหม่โตปีละ 20% 
น.ส.รัชดา เสริมศิลปกุล ผู้อำนวยการ การตลาดและการขาย ME by TMB ของธนาคารทหารไทย (TMB) กล่าวว่า  จากที่แคยปิดตัวไปเมื่อปี 2555 ปีนี้นับเป็นปีที่ 5 ของ ME by TMB ซึ่งถือเป็นผู้นำการธนาคารรูปแบบดิจิทัลอย่างเต็มรูปแบบในประเทศไทย ที่เข้ามาเจุดกระแสของเทรนด์ดิจิทัลแบงก์กิ้ง จนได้สร้างปรากฎการณ์ใหม่แก่วงการธนาคาร ภายใต้คอนเซ็ปต์ “Self-Service Banking to Get More” ด้วยบัญชีเงินฝากที่ให้คุณทำธุรกรรมด้วยตนเอง เพื่อให้ได้สิ่งที่มากกว่า โดยได้ดอกเบี้ยสูงที่ 1.8% ต่อปี จากบัญชีเงินฝากออมทรัพย์ปกติทั่วไปได้ดอกเบี้ยประมาณ 0.25-0.5% แบบไม่ซ่อนเงื่อนไข
และยังมีปลอดภัยกว่า แถมสะดวกสบาย เนื่องจากทำธุรกรรมได้ทุกที่ ทุกเวลา โดยที่ไม่ต้องไปสาขาไม่ว่าจะเป็น ฝาก โอน เช็คยอดเงิน และเช็คดอกเบี้ยสะสม ที่สามารถทำผ่านช่องทางออนไลน์ แอปพลิเคชัน และบริการ call center ซึ่งทำได้ตลอด 24 ชั่วโมง
“ในช่วง 4 ปีที่ผ่านมาถือว่าจำนวนบัญชีโตดีเฉลี่ยปีละ 110% ปัจจุบันบัญชี ME by TMB มีจำนวนบัญชีลูกค้า 2.5 แสนราย มียอดเงินใกคงค้างที่ 5 หมื่นล้านบาท คิดเป็นสัดส่วน 13% ของยอดเงินฝากรายย่อยของธนาคาร ตั้งเป้าว่าภายในสิ้นปีจะเพิ่มยอดเงินฝากให้ได้อีก 5% ส่วนจำนวนบัญชีลูกค้าตั้งเป้าหมายว่าอีก 5 ปีข้างหน้าหรือในปี 2564 จะมีมากกว่า 1 ล้านบัญชี เพราะมีลูกค้ารายใหม่เพิ่มทุกปีปีละ 20%  เนื่องจากบริการเหล่านี้เป็นแนวโน้มของตลาดและตรงกับความต้องการของผู้บริโภคที่นิยมทำธุรกรรมการเงินผ่านออนไลน์ ช่องทางทางสมาร์ทโฟน ซึ่งมีแนวโน้มสูงขึ้นเรื่อยๆไม่นิยมไปสาขาธนาคารแล้ว ทำให้ปีนี้ธนาคารตั้งเป้าจะปิดสาขา ME by TMB 2-3 แห่ง จากตอนนี้ที่มีทั้งหมด 4 แห่ง” น.ส.รัชดากล่าว